section_heading: Nastanak
paragraph_text: Prije Drugog svjetskog rata Porsche je dizajnirao i proizveo tri Type 64 automobila za utrku od Berlina do Rima 1939. godine, no utrka je otkazana. Godine 1948. prototip 356 modela nazvan "No. 1" je bio dovršen. To je dovelo do debate da je to prvi Porscheov automobil ali službeno Porsche drži 356 kao prvi proizvedeni serijski automobil.<ref>http://www.porsche.com/usa/aboutporsche/porschehistory/milestones/ pristupljeno 10. prosinca 2011. 356 je djelo Ferdinanda Porschea (sina osnivača kompanije Dr. Ing. Ferdinand Porsche-a) ali on je napravio i prvu originalnu Bubu. Oba automobila su dijelila mnoge komponente. 356 je imao boxer motor s 4 cilindra, hlađen je zrakom, a postavljen straga. Dok je karoseriju dizajnirao Porscheov zaposlenik Erwin Komenda, mehanički dio (motor, ovjes, šasija) je preuzet od Volkswagena. Prvi 356 je registriran 8. lipnja 1948. i koristio je mnoge dijelove Volkswagena radi jeftinije proizvodnje. No uskoro, Porsche je redizajnirao automobil s fokusom na tehničke dijelove. Do kasnih pedesetih 356 je djelio sve manje dijelova s Volkswagenom. Prvi modeli proizvedeni u Austriji su ručno rađeni i korišten je aluminij. Kad je proizvodnja premještena u Njemačku umjesto aluminija korišten je čelik. Prvi modeli su se prodavali u Njemačkoj i Austriji, Porscheu je trebalo dvije godine da napravi prvih 50 automobila, do ranih pedesetih 356 je počeo zanimati entuzijaste i u Sjevernoj Americi zbog aerodinamike, upravljivosti i odlične završne obrade. Bilo je uobičajno da se vlasnici Porschea 356 utrkuju sa svojim automobilima ali i da ih koriste svakodnevno. Do 1964. Porsche je prodao preko 10&nbsp;000 modela 356.